Halitt

Halitt eller steinsalt er et mineral, en type salt, som består av natriumklorid (NaCl). Mineralet krystalliserer oftest i terninger og er fargeløst eller hvitt, men kan også være lyseblått, mørkeblått, lilla, rosa, rødt, oransje, gult eller grått avhengig av inkludering av andre materialer, urenheter og strukturelle eller isotopiske abnormiteter i krystallene.Sonnenfeld, Peter (januar 1995): «The color of rock salt—A review», Sedimentary Geology. 94 (3–4): 267–276. Bibcode:1995SedG...94..267S. doi:10.1016/0037-0738(94)00093-A. Navnet halitt er avledet fra det antikke greske ordet for salt, háls, ἅλς.«halitt», NAOB «Halite» (PDF), Handbook of Mineralogy.

Halitt er mest vanlig i store leier som blir dannet ved fordamping av avsnørte havbukter, som i ettertid ble dekte av sediment. Slike saltleier finnes i bergarter av alle geologiske system, særlig perm, og varierer i tykkelse fra centimeter til kilometer. Saltet blir utvunne i gruver eller brytes fra fjell.

 Anvendelse 
Halitt brukes ofte, både privat og i kommunal sammenheng, for å smelte is, i form av veisalt.«The Chemistry of Road Salt And How It Works», American Chemistry 16. mars 2018 Et annet bruksområde er produksjon av iskrem.«DIY Ice Cream!»  (PDF), Colorado Department of Education Saltet blandes ikke inn i selve iskremen, men brukes til å smelte is rundt iskrembeholderen. Siden dette er en endoterm prosess, absorberes varme fra isen, som deretter avkjøles raskere. Knust steinsalt kan også brukes som skudd i haglgevær som et ikke-dødelig våpen. Våpenet må imidlertid avfyres fra svært kort avstand for at dette skal ha noen effekt.«Rock Salt in a Shotgun», The Box O' Truth. Arkivert fra originalen den 23. juni 2011

 Bilder 

Referanser

 Eksterne lenker 


Kategori:Natriummineraler
Kategori:Klorider